Ce spune generalul Bălăceanu despre punctele slabe ale Armatei Române: „La ora actuală, nu avem, în realitate, o industrie de apărare”
Generalul (r) Virgil Bălăceanu, fostul reprezentant al României la Comandamentul NATO de la Bruxelles, consideră că punctele cele mai slabe în ceea ce privește înzestrarea Armatei României îl reprezintă „subbugetarea cronică” și ineficiența industriei românești de apărare. Potrivit generalului, în realitate, România nu are, la ora actuală, o industrie de apărare. „Noi nu avem o industrie care să producă la pace, nu mai vorbesc de o industrie de apărare ca, într-o situație de criză, să treacă la producția de război”, afirmă acesta.